ג'אניס ברטון

ג'אניס ברטון, MBE (באנגלית: Janice Burton ; נולדה ב-11 באפריל 1958) היא שחיינית בריטית. ברטון מחזיקה ב-20 מדליות פאראלימפיות במשחקים הפאראלימפיים והיא הספורטאית בעלת כמות המדליות הגדולה ביותר בהיסטוריית המשלחת הבריטית.

==ביוגרפיה==
ברטון אובחנה כחולה במחלת עיניים נדירה, ועד ליום הולדתה ה-21 איבדה את מאור עינייה.

==המשחקים הפאראלימפיים==
===ניו יורק וסטוק מנדוויל 1984===
ברטון השתתפה לראשונה ב וזכתה בארבע מדליות פאראלימפיות. במקצה ל-50 מטרים חזה (קטגוריה B1) היא זכתה במדליית הזהב כשסיימה את המקצה בזמן של 45.85 שניות, לפני בת ארצה מארי אן לאו והקנדית תמרה בוצ'אצ'ו.

ברטון זכתה גם במדליית הכסף במקצה ל-100 מטר גב, עם תוצאה של 1:30.51 דקות, אחרי הקנדית מישל איבטה ולפני הפינית אווה ריטה קוקונן. היא זכתה במדליית הכסף גם במקצה ל-400 מטר מעורב, עם תוצאה של 7:17.46 דקות, אחרי הקנדית אנדראה רוסי שסיימה בתוצאה של 6:51.27 דקות, ובמדליית הארד במשחה ל-100 מטר חופשי, עם תוצאה של 1:19.68 דקות, ונכנעה לשיא עולם של איבטה עם 1:11.52 דקות.

===סיאול 1988===
ב זכתה ברטון בשש מדליות פארלאימפיות נוספות. היא זכתה במדליית הזהב במקצה ל-50 מטר חופשי, עם תוצאה של 33.82 שניות, במדליית הכסף במשחה ל-100 מטר גב, עם 1:29.13 דקות, במדליית כסף נוספת במשחה ל-200 מטר מעורב עם 3:11.23 דקות, ומדליית כסף שלישית במשחה ל-400 מטר חופשי כשעצרה את השעון על 6:19.80 דקות.

על המדליות האלה הוסיפה ברטון שתי מדליות ארד במקצה ל-100 מטר פרפר עם תוצאה של 1:31.59 דקות, ובמקצה ל-100 מטר חופשי עם תוצאה של 1:21.11 דקות.

===ברצלונה 1992===
ב הגיעה ברטון לשיאה. היא זכתה בשבע מדליות פאראלימפיות מהן שלוש מדליות זהב אישיות. במקצה ל-100 מטר גב היא ניצחה עם תוצאה של 1:28.69 דקות, לפני האוסטרלית טרייסי קרוס שסיימה עם 1:30.49 דקות והפינית אווה ריטה פינגרוס שסיימה עם 1:30.97 דקות. במשחה ל-200 מטר מעורב היא זכתה בזהב עם 3:14.52 דקות, לפני קרוס שסיימה עם 3:20.06 דקות והבריטית לואיס ביילס שזכתה בארד עם 3:20.40 דקות. במקצה ל-50 מטר חופשי זכתה ברטון במדליית זהב שלישית עם תוצאה של 34.32 שניות.

על שלוש מדליות הזהב הוסיפה ברטון ארבע מדליות כסף פאראלימפיות. במקצה ל-100 מטר פרפר סיימה שנייה עם 1:29.55 דקות, אחרי פינגרוס שניצחה עם תוצאה של 1:29.10 דקות, ובמשחה ל-100 מטר חופשי עצרה את השעון על 1:18.96 דקות, אחרי קרוס שזכתה בזהב עם 1:18.36 דקות. במקצה ל-400 מטר חופשי סיימה שנייה עם 6:23.01 דקות, אחרי קרוס שניצחה עם 5:52.89 דקות, ובמשחה השליחים ל-4X100 חופשי זכתה עם נבחרתה במדליית הכסף עם 5:00.56 דקות, ונכנעה למשלחת האמריקאית בהובלתה של טרישה זורן שקבעה שיא עולם של 4:46.85 דקות.

===אטלנטה 1996===
ברטון השתתפה במשחקים הפאראלימפיים בפעם האחרונה ב. היא זכתה בשתי מדליות ארד אישיות, במקצה ל-100 מטר פרפר עם תוצאה של 1:35.25 דקות, ובמשחה ל-50 מטר חופשי סיימה בתוצאה של 35.16 שניות, אחרי קרוס האוסטרלית שסיימה עם 34.41 שניות ואליה נילסון השוודית שניצחה עם שיא עולם של 33.02 שניות.

במשחה השליחים ל-4X100 חופשי זכתה ברטון עם הנבחרת הבריטית במדליית הכסף בתוצאה של 4:49.65 דקות, אחרי המשלחת הגרמנית שקבעה שיא עולם של 4:33.52 דקות, ולפני המשלחת האמריקאית שסיימה עם 4:57.32 דקות.

==קישורים חיצוניים==

==הערות שוליים==

קטגוריה:אלופים פאראלימפיים בריטים
קטגוריה:שחייניות פרפר בריטיות
קטגוריה:חברים במסדר האימפריה הבריטית
קטגוריה:שחייניות במשחקים הפאראלימפיים אטלנטה (1996)
קטגוריה:ספורטאיות ספורט נכים
קטגוריה:אלופות פאראלימפיות
קטגוריה:שחייניות במשחקים הפאראלימפיים ברצלונה (1992)
קטגוריה:שחייניות במשחקים הפאראלימפיים סיאול (1988)
קטגוריה:שחייניות חופשי בריטיות
קטגוריה:שחייניות גב
קטגוריה:שחייניות מעורב אישי
קטגוריה:שחייניות גב בריטיות
קטגוריה:בריטיות שנולדו ב-1958
קטגוריה:בריטים שנולדו ב-1958